Kui vahel on kaheldud selleks, et miks peab eelarve tasakaalu põhimõtte just põhiseadusesse kirjutama, siis lõppeval nädalal avaldatud SEB-i majandusprognoos kinnitab, et just seda peabki tegema. Prognoosis leidub mitmeid olemasolevale olukorrale tuginevaid ennustusi, kuid ühes selles osas asutakse ennustama valitsuse käitumist. Nimelt väidab SEB analüütik Hardo Pajula, et pärast eurole üleminekut muutub  Eesti eelarvepoliitika leebemaks, defitsiit hakkab kasvama ning võlakoormus suurenema - ning seda lausa mitmekordistades. "Ju ikka pärast eurot mingisugune rahanduspoliitika lõdvendamine toimub ning eelarvedefitsiiti hakatakse suhtuma märksa pingevabamalt," ennustas Pajula. Tahaks loota, et see ennustus ei täitu. Praeguses valitskoalitsioonis on võetud suund eelarve tasakaalu viimiseks ning selle jätkamise korral on raske uskuda, et see nii ei läheks.